O periodo de mayor explendor d'os cafés plegó con o sieglo XIX, quan escritors como Peter Altenberg, Alfred Polgar, Karl Kraus, Hermann Broch u Friedrich Torberg facioron d'ells o suyo puesto preferito d'ocio y treballo. Muitos famosos artistas, scientificos y politicos d'ixa epoca como Arthur Schnitzler, Stefan Zweig, Egon Schiele, Gustav Klimt, Adolf Loos, Theodor Herzl, Alfred Adler, y mesmo Leon Trotsky yeran clients habituals d'istos establimientos. En Praga, Budapest, Cracovia, Lviv y atras ciudatz de l'Imperio austro-hongaro s'establioron tamién cafés d'alcuerdo con o modelo vienés.